Heropening van skole: 'n Leeringesteldheid is nou belangrik - Corona Krisissentrum
Tuis / Beweging Oplossings / Heropening van skole: 'n Leeringesteldheid is nou belangrik
Heropening van skole: 'n Leeringesteldheid is nou belangrik
Daar is steeds geen antwoorde van die departement van basiese onderwys (DBO) oor die heropening van skole nie. Geen leerling sal voor 1 Junie die binnekant van 'n klaskamer sien nie, al is party skole en provinsies reeds gereed om onderrig veilig te hervat. Teen die huidige pas waarteen die minister van onderwys en die DBO besluite uitstel, sal leerlinge gelukkig wees as hulle teen September weer "normaal" kan skoolgaan – té laat om die skooljaar te red.
Dit veroorsaak groot frustrasie vir skole wat reeds alle gesondheidsmaatreëls ingestel het om kontakonderrig geleidelik te hervat.
In reaksie hierop het die Skoleondersteuningsentrum (SOS) 'n verklaring uitgereik. Klik hier vir die volledige verklaring.
Terwyl die DBO sloer, gaan die SOS volstoom voort met aanlyn klasse vir matrikulante tot aan die einde van Mei en die daaglikse uitsendings brei uit om ook dele van die Gr. 11-leerplan in te sluit. Dit is juis dié graad wat nou ondersteuning moet kry omdat universiteitstoelating op leerlinge se Gr. 11-punte berus.
Die Wolkskool is steeds gratis tot die beskikking van skole en bied nou ook bykomende funksionaliteit vir onderwysers sodat hulle beter ondersteuning aan hul leerlinge kan bied solank die skole gesluit bly.
Die SOS het na aanleiding van gesondheidswetgewing en beste praktyke wat in ander lande suksesvol was 'n veilige terugkeerplan vir skole opgestel. Dié plan kan pasgemaak word vir elke skool se eie omstandighede. Dit sal verseker dat leerlinge en onderwyspersoneel se gesondheid vooropgestel word en sal dit moontlik maak om onderrig veilig en gesond te hervat.
Vir die goeie praktykskode vir die terugkeer na skole, klik hier.
Vir die bylae wat daarmee saamgaan, klik hier. (Let wel: Hierdie dokument is onderhewig aan wysiging, afhangend van enige afkondigings wat die president en die DBO mag maak.)